
Sut y gellid cwrdd ag agweddau penodol ar ddatblygiad cyfannol y plentyn mewn lleoliad addysgol?

Cyflywniad
Mae cyfrifoldebau'r athro yn cynnwys cadw cofnod ar gynnydd gwaith academaidd y myfyrwyr, clirio unrhyw gwestiynau a allai godi, a chynnig awgrymiadau. (Warbletoncouncil, 2021). Mae athrawon yn aml yn codi eu myfyrwyr fel plant eu hun. Yn ogystal â darparu cyngor ac arweiniad, mae'r ddyletswydd hon yn golygu helpu pobl ifanc gyda materion sy'n mynd y tu hwnt i'r ystafell ddosbarth. Dywedodd Michael Gove, Ysgrifennydd Addysg y Llywodraeth:

Teachers hold in their hands the success of our country and the wellbeing of its citizens; they are the key to helping every child in this country to realise their full potential.
 
Mae Michael Gove yn pwysleisio pwysigrwydd athrawon gan eu bod yn cael effaith sylweddol ar ddatblygiad plentyn. Mae datblygiad plant yn cael ei ddiffinio fel, mae cyfnodau cynnar twf a datblygiad yn gysylltiedig ag agweddau penodol, megis datblygiad corfforol neu ddatblygiad deallusol. Mae'r persbectif hwn ar ddatblygiad cynnar yn seiliedig ar y syniad bod babanod yn tyfu mewn rhai meysydd ac y gallai hyn gael ei fesur gan gerrig milltir (Siencyn, 2008, t.14). Archwiliodd Vygotsky sut mae plant yn tyfu ac awgrymodd fod dau lefel gwahanol o ddatblygiad cynnar: y lefel ryngbersonol, lle mae plentyn yn dysgu rhyngweithio â'i amgylchoedd, a'r lefel fewn bersonol, pan fydd plentyn yn dechrau datblygu personoliaeth ac mae eu syniadau'n dechrau ffurfio (Siencyn, 2008, t.126). 

Mae datblygiad cyfannol plentyn yn rhoi pwyslais cyfartal ar amrywiaeth o agweddau datblygiadol, yn wahanol i ddulliau blynyddoedd yn ôl lle’r oedd dim ond pwyslais ar alluoedd deallusol yn unig. Mae datblygiad cyfannol yn cynnwys galluoedd cymdeithasol, emosiynol, gwybyddol a chorfforol. Oherwydd ei fod yn cyfarparu plant â'r wybodaeth, sgiliau cymdeithasu, rheoli emosiynau, a'r gwydnwch sydd eu hangen arnynt i oresgyn heriau bywyd, mae datblygiad cyfannol yn hanfodol i athrawon ei ddeall (Treatwiser, dim dyddiad). Mae hyn yn pwysleisio pwysigrwydd bod athrawon yn wybodus am ddatblygiad cyfannol gan ei fod yn cael effaith sylweddol ar dwf y plentyn ac effeithiolrwydd yr addysgu a'r dysgu y mae'n rhaid i'r athro eu cyflawni.

Prif Gorff 
Mae Ella’n pedwar blwydd oed ac mae wedi bod yn mynychu’r ysgol yn nosbarth derbyn ers chwe mis. Er bod Ella yn blentyn poblogaidd a hapus o’r dosbarth, mae’r athro yn pryderu oherwydd mae ei chynnydd yn araf i gymharu â myfyrwyr eraill yn ei dosbarth. Gellir cymharu ei datblygiad gwybyddol, emosiynol a chymdeithasol â datblygiad myfyrwyr eraill ei hoedran er mwyn gweld sut mae hi'n datblygu o gymharu ag eraill.

Mae Ella yn amlwg yn cael trafferth gyda meysydd iaith, rhifedd, cymdeithasu, a gwybodaeth fyd-eang sy’n elfennau o ddatblygiad gwybyddol. Disgrifia APADGOS (2009a: 29, dyfynnwyd yn Siencyn, 2010, t.17), rydym yn gallu cymharu datblygiad gwybyddol plentyn trwy oed misol, er enghraifft dylai plentyn 48 mis oed gallu ymuno â chanu, holi amrywiaeth o bethau, ond wrth astudio Ella mae’n amlwg ei bod yn y categori 30-36 mis oherwydd wrth ddarllen ei phroffil, yn anaml ei bod yn siarad mewn brawddegau o fwy nag pump i chwe gair (Siencyn, 2010, t.17). Darganfyddai Winston bod biliynau o niwronau yn ymennydd pob plentyn, ac mae'r niwronau hyn yn tyfu wrth i'r plentyn ddysgu pethau newydd (Fostering and Adoption, 2014). Mae proffil Ella yn dweud nid yw’n gallu pwyntio at ddeg gwrthrych a’u cyfri yn gywir. Er mwyn sicrhau bod Ella yn gwella ei sgiliau mathemateg, credaf mai ailadrodd yw’r strategaeth fwyaf effeithiol. Mae theori Montessori yn awgrymu fod ailadrodd yn strategaeth dda oherwydd mae’n sicrhau fod y plentyn yn ymwybodol o’r gwaith, yn ei ddeall ac yna’n gallu ailadrodd a defnyddio’r gwaith yn gyson, sy’n sicrhau fod y wybodaeth yn aros yn y cof tymor hir (NAMC Montessori Teacher Training Blog, 2013). Fel rhan o'u cyfrifoldebau, gall athrawon helpu Ella i ddatblygu ei gallu mathemategol trwy ofyn y dosbarth i ailadrodd rhifau yn ôl iddyn nhw ac i’r athrawes i ddefnyddio system Tric a Chlic fel mae Ysgol A yn gwneud o brofiad pontio.  

Pwynt arall sy’n codi pryder yw bod Ella ddim yn deall bod ‘Bore da’ yn gyfarchiad Cymraeg. Mae theori Vygotsky yn awgrymu fod iaith yn allweddol i ddechrau’r broses o ddatblygu’n feddyliol, ac mae iaith yn sicrhau fod y plant yn dod yn gyfarwydd â’i hamgylchedd sy’n hybu dysgu (Siencyn, 2008, t.126). Fodd bynnag, mae Piaget yn anghytuno gyda Vygotsky oherwydd mae Piaget yn awgrymu fod meddwl yn rheoli iaith (Study Queries, dim dyddiad). Felly, credaf mai’r strategaeth gorau i Ella fydd i ddefnyddio storïau, rhigymau, canu caneuon a gwneud gweithgareddau dosbarth yn Gymraeg er mwyn i Ella i ddod yn gyfarwydd gyda’r iaith. Dywedodd Llyfrgelloedd Cymru,2022:

 Yn ogystal â chreu hwyl i blant, mae ymgysylltu â llyfrau, straeon a chaneuon o oedran ifanc iawn yn hanfodol i annog dull chwareus o ymwneud â datblygu iaith a sgiliau cymdeithasol, ac mae’n helpu i gefnogi datblygiad holistig babis a phlant bach. Mae odli a rhigymu’n ffordd wych i blant godi’u hyder er mwyn siarad, canu ac ymuno.” 

Fel rôl yr athrawes, mae’n bwysig fod yr athrawon yn canu, darllen storiâu a dysgu rhigymau i’r plant oherwydd mae sicrhau fod plant yn deall yr iaith Gymraeg yn bwysig gan fod dealltwriaeth y plant yn datblygu. 

Yn ogystal â datblygiad gwybyddol, mae ei dilyniant hefyd yn peri pryder yn yr agwedd gymdeithasol ar ei datblygiad. Yn ôl cyfnodau datblygu cymdeithasol Erikson, dylai Ella fod yn y cyfnod o dri i chwe blwydd oed lle dylai ddechrau ymgymryd â thasgau neu ni fydd hi’n teimlo’n hyderus am fod yn annibynnol (Quora, 2015). Fodd bynnag, mae proffil Ella yn dweud ei bod yn chwarae llawer ar ben ei hun, ac nid yn dangos ymwybyddiaeth o gyfoedion sy’n awgrymu ei bod yn y cyfnod o blentyndod (1 i 3 blwydd oed) sy’n meddwl ei bod naill ai’n dysgu bod yn annibynnol neu yn datblygu hunan-amheuaeth. Er mwyn sicrhau fod Ella yn dechrau cymdeithasu gyda’i chyfoedion, credaf mai gweithio mewn grwpiau llai o faint a chael cymorth wrth yr athrawon, teulu a’r gymuned bydd y ffordd llwyddiannus i wneud hyn. Mae model Bronfenbrenner yn darparu gwybodaeth fanylach ar sut mae plant yn datblygu o fewn systemau cymdeithasol amrywiol. Y system gyntaf yw’r system feicro, “dyma’r cylch o ddylanwadau mwyaf uniongyrchol sy’n cynnwys y teulu, y cartref, yr ysgol, y dosbarth, y grŵp crefyddol” (Siencyn, 2008, t.129). Mae dylanwad y teulu yn bwysig i gyfathrebu oherwydd mae perthnasoedd llwyddiannus gydag aelodau o’r teulu, yn dibynnu ar sgiliau cyfathrebu effeithiol (University of Delaware, dim dyddiad). Swydd yr athrawon yw sicrhau fod sgiliau cyfathrebu ei hun yn effeithiol er mwyn sicrhau fod y plant yn adeiladu hyder i gyfathrebu ei hun (High Speed Training, 2020)

Mae proffil Ella hefyd yn dweud ei bod yn cael trafferth dilyn arferion ystafell ddosbarth ac mae’n ymddangos yn ddryslyd pan roddir cyfarwyddiadau iddi. Un o syniadau Vygotsky yw’r parth datblygol procsimol, disgrifia Vygotsky (1978, dyfynnwyd yn Siencyn, 2008, t.124):

	Y parth datblygiad procsimol (PDP) yw’r pellter rhwng y lefel datblygiad go iawn, fel y’i hamlygir drwy ddatrys problemau’n annibynnol a lefel y datblygiad posibl drwy ddatrys problemau o dan gyfarwyddwyd oedolyn neu mewn cydweithrediad â chyfoedion mwy medrus.   

Mae syniad Vygotsky yn gallu cael ei ddefnyddio i gefnogi Ella oherwydd gall yr ymddygiad hwn fod yn arwydd o anhwylder diffyg canolbwyntio a gorfywiogrwydd (ADHD) (Ryder, 2013, t.21). O ystyried fod gan Ella anawsterau dysgu, credaf mai’r strategaeth gorau i Ella bydd i ddefnyddio sgaffaldi i arwain Ella trwy ymarferion, sefydlu amserlen ystafell ddosbarth clir fel y gall Ella wybod yn haws beth sy'n digwydd pob dydd. Trwy ymchwilio i'r ysgol ymddygiadaeth, mae Skinner yn defnyddio'r syniad o roi anifail mewn bocs a phob tro mae'n gwneud rhywbeth da, mae'r anifail yn cael ei wobrwyo (Study.com, 2022). Wrth ystyried hyn, rwy’n meddwl fel rôl yr athrawon, mae gwobrwyo Ella gyda sticer wrth ei bod yn gwneud rhywbeth da yw’r strategaeth gywir i ddefnyddio. Anfantais bocs Skinner yw os yw’r anifail yn crafu ochr y bocs, mae'n gwneud sŵn uchel sy'n gwneud i'r anifail i ymddwyn yn wahanol. O ystyried fod angen cymorth ar Ella, ni ddylai’r ysgol cosbi hi rhag ofn iddi newid y ffordd mae'n ymddwyn (Study.com, 2022).

Y datblygiad olaf sy’n effeithio ar Ella yw ei datblygiad emosiynol. Yn amlwg wrth edrych ar broffil Ella, mae ei datblygiad yn codi pryder ar yr athrawon. Yn ôl Morin, dylai plentyn 3 i 4 oed fod yn dosturiol ac yn ystyriol, ond nid yw Ella yn dangos parch at eraill felly mae Ella yn y categori 18 mis i 2 oed. Hefyd, dylai plentyn 3 i 4 oed chwarae yn gyson gyda’i ffrindiau ac yn gallu ymbellhau oddi wrth ofalwyr yn haws, ond nid yw Ella yn hoffi chwarae gyda’i chyfoedion, mae gwell ganddi chwarae ar ei phen ei hun (Understood, dim dyddiad). I sicrhau fod Ella yn datblygu’n emosiynol, y dulliau a fyddai’n effeithiol bydd i weithio ar weithgareddau gwahanol gyda chyfoedion gwahanol.

Un o’r pwyntiau sy’n sefyll allan yw nid yw Ella bob amser yn hapus i wahanu oddi wrth ei mam bob bore. Disgrifia Bowlby (1973, dyfynnwyd yn Siencyn, 2008, t. 151) mai ffurfio cysylltiad ymlyniad rhwng babi, ei fam, ac unrhyw berson allweddol eraill yn ei amgylchedd yw un o'r tasgau datblygiadol mwyaf hanfodol i fabanod.  Mae theori Ainsworth o’r “Strange Situation” yn seiliedig ar ddamcaniaeth ymlyniad Bowlby, lle mae’r fam yn gadael ei phlentyn ar ben ei hun mewn ystafell gyda dieithryn i weld a fyddent yn ffurfio perthynas. Mae tri cham i’r “Strange System”, a’r cam sy’n berthnasol i Ella yw’r cam diogel, sy’n awgrymu ei bod yn dangos tristwch wrth wahanu oddi wrth ei mam ond yna yn teimlo’n llai pryderus (The Attachment Project, dim dyddiad).  Yn ychwanegol, mae proffil Ella yn dweud ei bod yn dangos hoffter tuag at blant eraill ac at oedolion ac mae’n mwynhau cael plant eraill i ‘ofalu amdani’. Yn ysgol A, mae ganddyn nhw sesiynau emosiynol a chymdeithasol o’r enw ‘Mood Mwd’, lle mae’r plant yn rhannu eu teimladau gyda phypedau. Credaf bydd y strategaeth hon yn gweithio’n dda i Ella oherwydd ei bod yn hoffi chwarae esgus ac yn dod yn fwy dyfeisgar, felly wrth drafod emosiynau’r pypedau bydd Ella yn gallu cysylltu gyda’r pypedau. 
Pwynt arall o’i phroffil sy’n codi pryder yw nid yw Ella yn dangos gofal a pharch tuag at eraill. Darganfyddai Pavlov bod dysgu trwy gysylltiad yn egwyddor o theori cyflyru glasurol. Mae'r dull yn defnyddio dau ysgogiad cysylltiedig i ddysgu anifail neu berson sut i ymateb mewn ffordd benodol (education summary, dim dyddiad). Mae athrawon yn gallu defnyddio theori Pavlov a Skinner i ddefnyddio system o wobr a chosb, ond hefyd i ddatblygu agweddau plant yn y dosbarth (education summary, dim dyddiad). Fel athrawon, gallent ddefnyddio theori Pavlov i geisio gwella agwedd Ella. Ond ar y llaw arall, mae agwedd negatif i’r theori fel, mewn sefyllfaoedd sefydlog, gall amrywiaeth o newidiadau ddigwydd sy'n effeithio ar sut y gall pobl ymateb. Mae profiadau, safbwyntiau ac ymddygiadau unigol yn dylanwadu cymaint ar benderfyniadau â’r amgylchiadau allanol sy’n bresennol wrth wneud y penderfyniad. Hyd yn oed pan fydd ysgogiad penodol yn cyd-fynd ag adwaith penodol, nid yw'r gweithgaredd bob amser yn rhagweladwy (Connect Us, 2019).
Casgliad
I grynhoi, mae’n amlwg bod Ella’n datblygu’n llawer arafach na’i chyfoedion. Er mwyn sicrhau bod Ella yn datblygu'n emosiynol, cymdeithasol ac yn wybyddol, mae meysydd i'w gwella gyda phob agwedd ar ei thwf. Er bod rhai agweddau o’i datblygiad yn achosi pryder, mae yna rai agweddau sy’n eithaf positif fel, mae’n dechrau mynegi ei theimladau ei hun, mae ganddi sgiliau gwrando da ac mae’n gallu dweud beth ddigwyddodd ddoe a beth sy’n digwydd yfory. Bydd Ella’n gallu datblygu ochr yn ochr â’i chyfoedion gyda’r technegau a’r anogaeth gywir. Mae'n wir fod angen i athrawon cefnogi myfyrwyr ym mhob ffordd y gallant, ond yn ôl damcaniaeth Bronfenbrenner, mae aelodau o'r teulu a ffrindiau yn chwarae rhan hollbwysig yn natblygiad plentyn. Heb gymorth eu teuluoedd, mae gan blant oedi datblygiadol, fel yn achos Ella. Mae pob plentyn yn unigryw ac yn datblygu ar wahanol adegau yn eu bywydau, felly mae'n hollbwysig cydnabod bod athrawon gyda’r cyfrifoldeb i wneud yn siŵr bod y plentyn yn teimlo'n gartrefol yn y dosbarth. 
Credaf fod sicrhau fod pob disgybl yn gyfforddus o fewn y dosbarth yn allweddol ac rwy’n meddwl pan fyddaf yn athrawes, un o’r pwyntiau pwysicaf byddaf yn sicrhau yw fydd pob disgybl yn gyfforddus yn fy nosbarth. O ddarllen proffil Ella a deall fod rhai plant angen mwy o gymorth,hoffen gyflawni’r canlynol pan fyddaf yn athrawes: Adnabod y myfyrwyr sydd ag anghenion dysgu ychwanegol ac i gefnogi nhw heb wneud iddyn nhw deimlo ar wahân i’r plant eraill, annog y plant i weithio gyda’i gilydd gan fod dylanwad cyfoedion yn gallu cael effaith positif ar addysg plentyn a sicrhau bod lles disgyblion yn cael ei flaenoriaethu gan fod lles yn gallu effeithio addysg y plentyn. Disgrifia Bertram a Pascal (2003, dyfynnwyd yn Siencyn, 2008, t.16),
Yn aml, bydd plant sydd ag ymdeimlad o les emosiynol isel, yn ymateb i brofiadau Newydd yn betrusgar, yn ofnus, ac yn anhyblyg, heb yr ymagwedd agored, anturus sydd ei hangen er mwyn dysgu am y byd”
Felly, credaf wrth ystyried y targedau uchod byddaf yn sicrhau fod pob plentyn yn hapus o fewn yr ysgol ac nad ydynt yn dioddef o iechyd meddwl.

